— Так, цяпер у нас развіваюцца два напрамкі (базавы і профільны), якія рэалізоўваюцца адначасова. Нельга ўсіх вучыць у аднолькавай ступені, таму ідэя профільнага навучання правільная. Адзінае, на мой погляд, яно павінна развівацца трошкі ў іншым кірунку. Справа ў тым, што ўсе школьныя прадметы працягваюць вывучацца і ў профільных класах (некаторыя на павышаным, а астатнія на базавым узроўні). Гэтым абумоўлены і перагрузкі вучняў. Не можа падлетак аднолькава добра вывучаць усе прадметы школьнага раскладу (на яго ж яшчэ цісне і агульны бал школьнага атэстата).